પ્રમુખપદની રેસમાંથી હટી જનારા ઉમેદવારોએ તેમના હટી જવા પાછળ કોઈ મક્કમ કારણ તો નથી આપ્યું, પણ તેમણે આ પગલું અન્યોના માન ખાતર લીધું હોવાનું જણાવ્યું છે. મૂળ ગામ લાકડિયાના અને હાલ માટુંગામાં પ્રામાણિક સ્ટોર ધરાવતા નાનજી શિવજી ગડાએ કહ્યું હતું કે ‘ઇચ્છા હતી કે સમાજનું કામ કરીએ. અત્યારે પણ કામ તો થઈ જ રહ્યું છે, પણ એ વધુ સારી રીતે કરવાનું વિચાર્યું હતું. સમાજમાં છૂટાછેડાની બહુ મોટી સમસ્યા છે. એ સિવાય નબળા વર્ગને મદદ કરવી હતી. જે વર્ગ પાંચ હજાર રૂપિયાનું ભાડું પણ અફૉર્ડ કરી શકતો નથી તેમના માટે આવાસ યોજનાનો પ્લાન હતો એટલે ઉમેદવારી નોંધાવી હતી, પણ ત્યાર બાદ વડીલો અને પરિવારના કહેવાથી ઉમેદવારી પાછી ખેંચી છે. હવે નેક્સ્ટ ટાઇમ ઝુકાવીશું એવું નક્કી કર્યું છે.’